Resep: Malvapoeding | Maroela Media
Malvapoeding (Foto: Lapa-uitgewers)
Kom ons wees eerlik: ŉ warm en souserige malvapoeding het ŉ sagte plekkie in ons almal se harte (en mae).
1½ k (375 ml) Clover The One-laevetmelk
¼ k (60 g) Clover Springbok-botter
2 e (30 ml) gladde appelkooskonfyt
2 e (30 ml) koue water
3 e (45 ml) Horlicks-poeier
1 t (5 ml) kakaopoeier
4 t (20 ml) witasyn
¾ k (150 g) suiker
1½ k (210 g) koekmeel
1 e (15 ml) Horlicks-poeier, gemeng met
2 e (30 ml) Clover The One-laevetmelk
¾ k (180 ml) Clover-room
Voorverhit die oond tot 180 °C en smeer ŉ groot 1,5 liter-bakskottel of 10 tot 12 dik kolwyntjiekoppies in ŉ 12-holte-muffinpan.
Meng die melk, botter en konfyt in ŉ kastrol en roer oor lae hitte tot die botter en konfyt gesmelt het.
Meng die water, Horlicks- en kakaopoeier saam in ŉ koppie tot glad.
Gooi die Horlicks-mengsel oor die warm melkmengsel en roer die asyn deur. Hou eenkant.
Klits die eiers en suiker met ŉ elektriese klitser tot lig en donsig.
Sif die oorblywende droë bestanddele saam. Roer die droë mengsel en die melkmengsel om die beurt liggies by die eiermengsel.
Giet die beslag in die voorbereide bakskottel of kolwyntjiekoppies en bak vir 45 tot 55 minute (groot bakskottel) of 20 tot 25 minute (individuele poedings). Die poeding is gaar wanneer ŉ toetspen skoon uit die poeding kom.
Meng al die bestanddele, behalwe die vanieljegeursel, in ŉ swaarboomkastrolletjie en prut oor lae hitte vir 3 tot 4 minute of tot die suiker gesmelt het.
Verwyder van die hitte en roer die vanieljegeursel by. Verwyder die poeding uit die oond en prik die bokant met ŉ vurk. Giet die warm sous oor die poeding en sit met room, vla of roomys voor.
Nee wat, heeltemal te veel bestanddele! Regte malvapoeding het die sjokolade of horlicks in nie.
Stem saam met Elizabeth. Lyk soos ‘n doodgewone sjokolade poeding. Malva poeding kry brandewyn in die stroop anders is dit ‘n Jan Ellis Poeding
Cara · 8 maande gelede
Stem saam. hopeloos te veel bestandele. En klink eerder na n ander tipe asyn poeding as wat dit n malva poeding is. My malva poeding resep is maklik en heerlik!!!